उच्च न्यायालय की रजिस्ट्री अनुभाग में एक स्थानीय वकील ने यह याचिका दायर कर कहा है कि 15 मार्च को राज्यपाल बी. एल. जोशी ने अखिलेश यादव को बतौर मुख्यमंत्री एवं कैबिनेट के अन्य मंत्रियों को शपथ दिलायी थी. याचिका के मुताबिक संविधान के अनुच्छेद 164 (3) के तहत यह प्रावधान है कि विधायक को मंत्री पद ग्रहण करने से पहले पद एवं गोपनीयता की शपथ लेना होता है. यह शपथ संविधान की अनुसूची संख्या तीन के फार्म संख्या पांच तथा छह के तहत वर्णित शब्दों के अनुसार ली जाती है.